ঘটনায় ইকো পার্কের নিরাপত্তা নিয়ে প্রশ্ন উঠেছে। রাত ৮টায় বন্ধ হয়ে যায় ইকো পার্ক। তার পর পার্কে অবাঞ্ছিত গতিবিধির ওপর নজরদারিতে রয়েছেন নিরাপত্তারক্ষীরা। রয়েছে প্রচুর সিসিটিভি। এত নজরদারি এড়িয়ে কী করে স্থানীয়রা ঝিলে স্নান করতে ঢুকে পড়ছেন তা নিয়ে প্রশ্নের মুখে নিরাপত্তার দায়িত্বে থাকা ঠিকাদারি সংস্থা।
 নিজস্ব প্রতিবেদন: কলকাতা লাগোয়া নিউ টাউনের ইকোপার্কে জলে ডুবে মৃত্যু হল এক যুবকের। নিহতের নাম বুদ্ধদেব মণ্ডল। সোমবার রাতে মত্ত অবস্থায় বেআইনি উপায়ে ইকো পার্কের ৬ নম্বর দ্বারের কাছে জলাধারে স্নান করতে নেমেছিলেন তিনি। তখনই ঘটে মর্মান্তিক দুর্ঘটনা। পরে পুলিস ও ডিজাস্টার ম্যানেজমেন্ট গ্রুপ এসে দেহটি উদ্ধার করে।  স্থানীয়রা জানিয়েছেন, সোমবার সন্ধে ৮টা নাগাদ মত্ত অবস্থায় নির্মিয়মান পাঁচিল টপকে ইকো পার্কের ঝিলে স্নান করতে নামেন বুদ্ধদেব। মত্ত অবস্থায় ছিলেন তিনি। জলে নেমে তলিয়ে যান তিনি। স্থানীয়রা বুঝতে পেরে জলে নেমে বিস্তর খোঁজাখুঁজি করেন। কিন্তু দেহ মেলেনি।  নিহত বুদ্ধদেব মণ্ডল ইকো পার্ক লাগোয়া ঘুনি উত্তরমাঠের বাসিন্দা। ঘটনায় ইকো পার্কের নিরাপত্তা নিয়ে প্রশ্ন উঠেছে। রাত ৮টায় বন্ধ হয়ে যায় ইকো পার্ক। তার পর পার্কে অবাঞ্ছিত গতিবিধির ওপর নজরদারিতে রয়েছেন নিরাপত্তারক্ষীরা। রয়েছে প্রচুর সিসিটিভি। এত নজরদারি এড়িয়ে কী করে স্থানীয়রা ঝিলে স্নান করতে ঢুকে পড়ছেন তা নিয়ে প্রশ্নের মুখে নিরাপত্তার দায়িত্বে থাকা ঠিকাদারি সংস্থা।